Raudtee on oluline: transiidis, sõjanduses, reisijateveos, tööhõives. Eri riikides võib kohata eri laiusega rööpavahesid. Kohtab nii puuliipreid, kui ka vististi betoonist valatud  liipreid. Viimastel aegadel on mingid sihtasutused andnud raha raudteeteadlikkuse tõstmiseks, millega kaasnevad reklaamid, mis manitsevad sind mitte rongi alla jääma, mitte raudteel matkama ega palli mängima (mis kumbki ei ole tegelikult väga mugav asi, mida teha). Viimane on kummaline, kuna ma ei teadnud, et inimesed epideemiliselt palju rongi alla jäävad. Lilleküla kandis on raudteele isegi traataed ümber ehitatud. Mööda raudteed minemine on hea mõte ainult siis, kui sa muud teed ei tea, kuna see läheb  enamasti ainult ühes suunas ja jõuab kindlasti kohale. Liiprivahed on kavalalt paigutatud niimoodi, et ühe liipri vahe on hariliku inimsammu jaoks liiga lühike, kahe liipri vahe liiga pikk. Kui ma olin noor, siis ma läksin ükskord jala Balti jaamast Nõmmele. Isale külla. Rongini oli üle poole tunni aega, ja noor inimene on seikleja ning avastaja. See võttis terve päeva ja kohale jõudes avastasin ma, et isa pole kodus. Sõitsin bussiga tagasi. It was a day well spent in general.